
 21.10.2010
 BG
 Официален вестник на Европейския съюз
 L 277/30
 РЕШЕНИЕ No 1/2010 НА СЪВМЕСТНИЯ КОМИТЕТ ЕС—МЕКСИКО
 от 17 септември 2010 година
 във връзка с приложение III към Решение No 2/2000 на Съвместния съвет ЕС—Мексико по отношение на определението на понятието „стоки с произход“ и методите за административно сътрудничество
 (2010/626/ЕС)
 СЪВМЕСТНИЯТ КОМИТЕТ,
 като взе предвид Решение No 2/2000 на Съвместния съвет ЕС—Мексико от 23 март 2000 г. (1) (наричано по-долу „Решение No 2/2000“), и по-специално бележки 2 и 3 от допълнение II, буква а) към приложение III относно определението на понятието „стоки с произход“ и методите за административно сътрудничество, и съвместна декларация V към него,
 като има предвид, че:
 (1)
 Приложение III към Решение No 2/2000 установява правилата за произход на стоките, произведени на територията на страните по споразумението.
 (2)
 Съгласно съвместна декларация V Съвместният комитет преразглежда необходимостта от удължаване на срока 30 юни 2003 г. за прилагане на правилата за произход, установени в бележки 2 и 3 от допълнение II, буква a) към приложение III към Решение No 2/2000, ако икономическите условия, въз основа на които са установени правилата, изложени в посочените бележки, се запазят. На 22 март 2004 г. и на 14 юни 2007 г. Съвместният комитет ЕС—Мексико прие решения No 1/2004 (2) и No 1/2007 (3), с които се удължава срокът за прилагане на правилата за произход, установени в бележки 2 и 3 от допълнение II, буква а) към приложение III към Решение No 2/2000, до 30 юни 2006 г. и 30 юни 2009 г. съответно.
 (3)
 В съответствие с предприетия съгласно съвместна декларация V анализ на релевантните икономически условия се счита за целесъобразно да се удължи временно срокът за прилагане на правилата за произход, установени в бележки 2 и 3 от допълнение II, буква а) към приложение III към Решение No 2/2000, с цел да се осигури непрекъснатостта на взаимните изгоди, осигурени съгласно Решение No 2/2000,
 ПРИЕ НАСТОЯЩОТО РЕШЕНИЕ:
 Член 1
 Правилата за произход, установени в бележки 2 и 3 от допълнение II, буква а) към приложение III към Решение No 2/2000, се прилагат до 30 юни 2014 г. вместо правилата за произход, установени в допълнение II към приложение III към посоченото решение.
 Член 2
 Настоящото решение влиза в сила на датата, на която страните си обменят писмени уведомления, удостоверяващи завършването на техните съответни правни процедури.
 Член 1 се прилага от 1 юли 2009 г.
 Съставено в Брюксел на 17 септември 2010 година.
 За Съвместния комитет
 Председател
 Gustavo MARTIN PRADA
 (1) ОВ L 157, 30.6.2000 г., стр. 10.
 (2) ОВ L 113, 20.4.2004 г., стр. 60.
 (3) ОВ L 279, 23.10.2007 г., стр. 15.
 